22 Shtatori dita Evropiane pa makina! Ndotja e mjedisit tashmë është një fakt i hidhur pasi, përveç faktit që po shkatërrohet planeti tokë rrjedhimisht vihet në rrezik edhe jeta, përfshirë këtu edhe jetën njerëzore. Ndër arsyet kryesore të ndotjes së ambjentit është edhe përdorimi i tepërt i automjeteve.

22 Shtatori dita Evropiane pa makina!

Gjatë fillimit të shekullit të 20-të pati një erë ndryshimesh, ndër to ishte dhe evolucioni industrial që solli ndryshme. Një prej ketyre industive qe dhe zhvillimi galopant i industrisë automobilistike, dhe këtu vlen të themi që kanë patur një rol kyç në nivelin e zhvillimit ekonomiko-shoqëror. Por më datë 22 Shtator është dita që të shikojmë edhe anën negative pasi është shumë e rëndësishme sepse ka lidhje me mbijetesën tonë në planetin Tokë. Faktikisht kjo quhet “Java Europiane e Qarkullimit” e cila fillon nga 16-22 Shtator. Në këtë nismë janë përfshirë 35 shtete përfshirë edhe Shqipërinë e cila u bë antare në 2002.

Me këtë rastë ministri aktual z. Lefter Koka i ka bërë apel gjithë shqiptarve nëpërmjet faqes se tij në Facebook për t’u sensibilizuar por jo vetëm kaq, Ministria e Mjedisit i’u ka dërguar edhe një mesazh (sms) që ta respektojnë këtë ditë, të paktën më 22 Shtator të qarkullojnë pa makina por të përdorin ose transportin publik ose mjete të tjera që nuk ndotin ambientin. Në sms thuhej:

“I nderuar qytetar, 22 shtatori-“Dita pa makina”. Bashkoju dhe ti nismes evropiane “Ne qytet pa makinen time”! Lere makinen ne shtepi dhe perdor mjete alternative transporti! Mendo per mjedisin! Faleminderit, Ministria e Mjedisit.”

Pra, le t’i bashkëngjitemi të gjithë kësaj nisme për të mbrojtur shtëpinë tonë Planetin Tokë. Jo vetëm për miqtë tanë, por për jetën tonë, për fëmijët tanë, për të ardhmen e njerëzimit! /sq.siteluka.com/